Delfinoideos

miniatura|200px|Cephalorhynchus commersonii, o máis pequeno.
A dos delfinoideos (Delphinoidea) é unha superfamilia de cetáceos que constitúe o grupo máis grande dos odontocetos, con 66 xéneros distribuídos en 6 familias.

A superfamilia foi instituída en 1865 por William Henry Flower, e foi considerada como monofilética por Geisler et al. en 2011.

E aínda que non é recoñecida como tal superfamilia por todos os cetólogos, si foi admitida, entre outros, por de Muizon (1988), Dawson (1996), Fordyce e de Muizon (2001), Kazar et al. (2004), Uhen et al. (2008), Geisler et al. (2011),Paleobiology Database e Bianucci et al. (2011).G. Bianucci, M. Gatt, R. Catanzariti, S. Sorbi, C. G. Bonavia, R. Curmi, e A. Varola (2011): "Systematics, biostratigraphy and evolutionary pattern of the Oligo-Miocene marine mammals from the Maltese Islands". Geobios 44:549-585.

Comprende a todos os cetáceos denominados golfiños lato sensu, é dicir, ademais dos golfiños propiamente ditos, outras especies semellantes como os arroaces, as toniñas, os caldeiróns ou a candorca.

Esta última é o membro máis grande existente da superfamilia, que pode alcanzar até 9,5 m de lonxitude (os machos) e pesar até 6 t (as femias son menores), e que ten a maior aleta dorsal do Reino animal (pode medir até 1,8 m de altura), mentres que Cephalorhynchus commersonii, coñecido na bibliografía internacional como golfiño de Commerson, que vive no mar austral suramericano, cos seus 145 cm de lonxitude e entre os 40–50 kg de peso, é non só o golfiño, senón o cetáceo máis pequeno existente no mudo.

 Taxonomía 

Orde Cetacea

 Suborde Odontoceti
 Infraorde Delphinida
 Superfamilia Delphinoidea
 Familia Albireonidae
 Familia Delphinidae – golfiños propiamente ditos, candorcas, caldeiróns
 Subfamilia Delphininae
 Subfamilia Lissodelphininae
 Subfamilia Orcininae
 Subfamilia Stenoninae
 Subfamilia Lophocetinae
 Subfamilia Pithanodelphininae
 Familia Monodontidae – narval e beluga
 Subfamilia Delphinapterinae
 Subfamilia Monodontinae
 Familia Phocoenidae – toniñas
 Subfamilia Phocoeninae
 Subfamilia Phocoenoidinae

Ademais existen algúns xéneros, a maioría fósiles pero outros con especies viventes, incertae sedis.

 Notas 

 Véxase tamén 

 Bibliografía 
 Carwardine, M. (1995): Ballenas, delfines y marsopas. Guía visual de todos los cetáceos del mundo. Barcelona: Omega. ISBN 84-282-1037-3.

 Outros artigos 
 Cetáceos
 Odontocetos
 Golfiños

 Ligazóns externas 
 Delphinoidea en Tree of Life.

Categoría:Odontocetos